આ સિવાય ઓકિસજન પ્લાન્ટની સુરક્ષા માટે આરસીસીની કોંક્રીટ દિવાલ બનાવવા બજેટમાં રૂ.પાંચ લાખની જાગવાઇ કરાઇ છે. તો, રૂ.૩૦ લાખના ખર્ચે હોસ્પિટલ કમ્પાઉન્ડમાં ડામરનો રોડ રીસસરફેસીંગ કરવામાં આવશે. જયારે રૂ.૭૮.૪૦ લાખના ખર્ચે વોર્ડ નં-૧ અને ૨ની વચ્ચે સીએમએચમાં બે એક્સટર્નલ લીફ્ટની સુવિધા ઉભી કરાશે. આ જ પ્રકારે હોસ્પિટલમાં રૂ.સાત લાખના ખર્ચે સફાઇના સાધનો ખરીદવામાં આવશે. સ્વચ્છ ભારત અભિયાન હેઠળહોસ્પિટલમાં પણ સફાઇના ધોરણો જળવાઇ રહે તે હેતુથી હાઇડ્રોલીક ટ્રોલી નંગ-૧, ફલોર કલીનર મશીન નંગ-૨, સેફ્ટી બેલ્ટ નંગ-૧૦ અને મેલેરિયા નાબૂદી માટે ફોગીંગ મશીન-૧ મળી કુલ સાત લાખના ખર્ચે આ સફાઇના સાધનો વસાવાશે.